স্টিভ পলফ্রাম্যান
স্টিভেন জন পলফ্রাম্যান (ইংরেজি: Steve Palframan; জন্ম: ১২ মে, ১৯৭০) কেপ প্রদেশের পূর্ব লন্ডনে জন্মগ্রহণকারী প্রথিতযশা দক্ষিণ আফ্রিকান সাবেক আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯৬ সালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স, বর্ডার ও বোল্যান্ডের প্রতিনিধিত্ব করেছেন স্টিভ পলফ্রাম্যান। দলে তিনি মূলতঃ উইকেট-রক্ষক ও ব্যাটসম্যানের যৌথ দায়িত্ব পালন করতেন।